CELEX: 32022R0685
Language: lv
Date: 2022-04-28 00:00:00
Title: Komisijas Īstenošanas regula (ES) 2022/685 (2022. gada 28. aprīlis), ar ko Regulu (EK) Nr. 333/2007 groza attiecībā uz paraugu ņemšanas prasībām attiecībā uz zivīm un sauszemes dzīvniekiem (Dokuments attiecas uz EEZ)

29.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 126/14
               
            
         KOMISIJAS ĪSTENOŠANAS REGULA (ES) 2022/685
         (2022. gada 28. aprīlis),
         ar ko Regulu (EK) Nr. 333/2007 groza attiecībā uz paraugu ņemšanas prasībām attiecībā uz zivīm un sauszemes dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), jo īpaši tās 34. panta 6. punktu,
         tā kā:
         
                     (1)
                  
                  
                     Komisijas Regula (EK) Nr. 333/2007 (2) nosaka paraugu ņemšanas un analīzes metodes, kas jāizmanto mikroelementu un pārstrādes procesā radušos piesārņotāju koncentrācijas kontrolei pārtikas produktos.
                  
               
                     (2)
                  
                  
                     Regulas (EK) Nr. 333/2007 pielikuma B daļā ir paredzēti īpaši noteikumi par paraugu ņemšanu no lielām zivīm, kas tiek saņemtas lielās partijās, un saskaņā ar tiem jāņem paraugi no šādu zivju vidējās daļas. Dažos gadījumos tam var būt liela ietekme uz produktu, tāpēc ir jāparedz alternatīvas paraugu ņemšanas prasības, lai varētu ņemt paraugus arī no galvas vai astes daļas. Turklāt, lai nodrošinātu analīzes rezultātu labāku salīdzināmību visā Savienībā, jānosaka vienotas, zivju lielumam pielāgotas prasības attiecībā uz to zivs daļu, no kuras jāņem paraugs.
                  
               
                     (3)
                  
                  
                     Saistībā ar grozītajām paraugu ņemšanas prasībām attiecībā uz zivīm būtu jāgroza arī “partijas” definīcija un būtu jāsniedz “salīdzināma lieluma vai svara” definīcija.
                  
               
                     (4)
                  
                  
                     Padomes Direktīvas 96/23/EK (3) IV pielikumā ir noteiktas prasības attiecībā uz sauszemes dzīvnieku un akvakultūras produktu paraugu ņemšanu atlieku un piesārņotāju analīzei. Direktīva 96/23/EK ir atcelta ar Regulu (ES) 2017/625, bet saskaņā ar minētās regulas 150. pantu minēto direktīvu turpina piemērot līdz 2022. gada 14. decembrim. Ņemot vērā, ka minētajiem pārejas pasākumiem saistībā ar Direktīvas 96/23/EK piemērošanu tuvojas termiņa beigas, Regulā (EK) Nr. 333/2007 būtu jānosaka atbilstošas no 2022. gada 15. decembra piemērojamas prasības.
                  
               
                     (5)
                  
                  
                     Tāpēc Regula (EK) Nr. 333/2007 būtu attiecīgi jāgroza.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 333/2007 pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Pielikumu piemēro no 2022. gada 15. decembra.
         
         
            Šī regula uzliek saistības kopumā un ir piemērojama visās dalībvalstīs.
            Briselē, 2022. gada 28. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 95, 7.4.2017., 1. lpp.
         
         
            (2)  Komisijas Regula (EK) Nr. 333/2007 (2007. gada 28. marts), ar ko nosaka paraugu ņemšanas un analīzes metodes mikroelementu un pārstrādes procesā radušos piesārņotāju koncentrācijas kontrolei pārtikas produktos (OV L 88, 29.3.2007., 29. lpp.).
         
            (3)  Padomes Direktīva 96/23/EK (1996. gada 29. aprīlis), ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK (OV L 125, 23.5.1996., 10. lpp.).
      
      
         
            PIELIKUMS
            Regulas (EK) Nr. 333/2007 pielikumu groza šādi:
            
                        1)
                     
                     
                        A daļu groza šādi:
                        
                                    a)
                                 
                                 
                                    “partijas” definīciju aizstāj ar šādu:
                                    ““partija”: identificējams tādu pārtikas preču daudzums, kas piegādātas vienā reizē un kam ir oficiāli noteikti kopīgi raksturlielumi (piemēram, izcelsme, šķirne, suga, sateces baseins, iepakojuma veids, fasētājs, nosūtītājs vai marķējums);”;
                                 
                              
                                    b)
                                 
                                 
                                    pievieno šādu definīciju:
                                    ““salīdzināms lielums vai svars”: lieluma vai svara atšķirība nepārsniedz 50 %.”;
                                 
                              
                  
                        2)
                     
                     
                        B daļu groza šādi:
                        
                                    a)
                                 
                                 
                                    pielikuma B.2.3. punktu aizstāj ar šādu:
                                    “B.2.3.   Īpaši noteikumi par paraugu ņemšanu no partijām, kurās ir veselas zivis ar salīdzināmu svaru vai lielumu
                                    
                                    No partijas ņemamo elementārparaugu skaits ir norādīts 3. tabulā. No visiem elementārparaugiem izveidotais kopparaugs sver vismaz 1 kg (sk. B.2.2. punktu).
                                    
                                                —
                                             
                                             
                                                Ja partijā, no kuras ņemams paraugs, ir mazas zivis (katras atsevišķās zivs svars < 1 kg), kopparaugam kā elementārparaugu ņem visu zivi. Ja šādi iegūtais kopparaugs sver vairāk par 3 kg, elementārparaugi var sastāvēt no kopparaugu veidojošo zivju vidējām daļām, kas katra sver vismaz 100 g. Parauga homogenizēšanai izmanto visu daļu, uz kuru attiecas maksimālā pieļaujamā koncentrācija.
                                                Zivs vidējā daļa atrodas tur, kur ir tās smaguma centrs. Lielākoties tas atrodas muguras spurā (ja zivij ir muguras spura) vai tieši vidū starp žaunu atveri un anālo atveri.
                                             
                                          
                                                —
                                             
                                             
                                                Ja partijā, no kuras ņemams paraugs, ir lielākas zivis (katras atsevišķās zivs svars ≥ 1 kg), elementārparaugu veido zivs vidējā daļa. Katrs elementārparaugs sver vismaz 100 g.
                                                Vidēja lieluma zivīm (≥ 1 kg un < 6 kg) elementārparaugu ņem, zivs vidējā daļā nogriežot sloksni zivs gaļas no mugurkaula līdz vēderdaļai.
                                                Ļoti lielām zivīm (≥ 6 kg) elementārparaugu ņem no gaļas zivs labajā pusē (frontālais skats) pie dorsālā laterālā muskuļa zivs vidējā daļā. Ja, ņemot šādu paraugu no zivs vidējās daļas, rastos ievērojami ekonomiski zaudējumi, neatkarīgi no partijas lieluma par pietiekamiem var uzskatīt trīs elementārparaugus, kas katrs sver vismaz 350 g, vai arī neatkarīgi no partijas lieluma par pietiekamiem var uzskatīt trīs elementārparaugus, kas katrs sver vismaz 350 g un kas ņemti vienādās daļās (175 g) no katras zivs muskuļu gaļas pie astes daļas un muskuļu gaļas pie galvas daļas.”;
                                             
                                          
                              
                                    b)
                                 
                                 
                                    pievieno šādus punktus:
                                    “B.2.4.   Īpaši noteikumi par paraugu ņemšanu no zivju partijām, kurās ir dažāda lieluma un/vai svara veselas zivis
                                    
                                    Piemēro B.2.3. punkta noteikumus par parauga veidošanu.
                                    Ja kāda lieluma vai svara klase/kategorija dominē (apmēram 80 % vai vairāk no partijas apjoma), paraugu ņem no šā pārsvarā esošā lieluma vai svara zivīm. Šo paraugu uzskata par reprezentatīvu attiecībā uz visu partiju.
                                    Ja neviena lieluma vai svara klase/kategorija nav pārsvarā, tad nodrošina, lai paraugam izvēlētās zivis būtu reprezentatīvas attiecībā uz partiju. Īpaši ieteikumi saistībā ar šādiem gadījumiem ir sniegti “Guidance on sampling of whole fishes of different size and/or weight” (Vadlīnijas paraugu atlasei no dažāda lieluma un/vai svara veselām zivīm) (*1).
                                    B.2.5.   Īpaši noteikumi par paraugu ņemšanu no sauszemes dzīvniekiem
                                    
                                    No cūku, liellopu, aitu, kazu un zirgu gaļas un subproduktiem ņem 1 kg smagu paraugu no vismaz viena dzīvnieka. Ja nepieciešamā parauga daudzums ir 1 kg, vienādus parauga daudzumus ņem no vairāk nekā viena dzīvnieka.
                                    Attiecībā uz mājputnu gaļu ņem vienādus daudzumus no vismaz trim dzīvniekiem, lai iegūtu kopparaugu, kura svars ir 1 kg. Attiecībā uz mājputnu subproduktiem ņem vienādus daudzumus no vismaz trim dzīvniekiem, lai iegūtu kopparaugu, kura svars ir 300 g.
                                    Attiecībā uz saimniecībā audzētiem medījamiem dzīvniekiem un savvaļas sauszemes dzīvniekiem ņem 300 g smagu paraugu no vismaz viena dzīvnieka. Ja nepieciešamā parauga daudzums ir 300 g, vienādus parauga daudzumus ņem no vairāk nekā viena dzīvnieka.
                                    
                                       (*1)  https://ec.europa.eu/food/safety/chemical-safety/contaminants/sampling-and-analysis”;"
                        
                                 
                              
                  
                        3)
                     
                     
                        pielikuma C.2.1. punktu aizstāj ar šādu:
                        “C.2.1.   Piesardzības pasākumi un vispārīgi apsvērumi
                        
                        Pamatprasība ir iegūt reprezentatīvu un homogēnu laboratorijas paraugu bez sekundāra piesārņojuma.
                        Parauga homogenizēšanai izmanto visu daļu, uz kuru attiecas maksimālā pieļaujamā koncentrācija.
                        Attiecībā uz produktiem, kas nav zivis, laboratorijas parauga sagatavošanai izmanto visu laboratorijas saņemto parauga materiālu.
                        Attiecībā uz zivīm visu laboratorijas saņemto parauga materiālu homogenizē. Laboratorijas parauga sagatavošanai izmanto reprezentatīvu daļu/daudzumu no homogenizētā kopparauga.
                        Atbilstību Regulā (EK) Nr. 1881/2006 paredzētajai maksimāli pieļaujamajai koncentrācijai nosaka, pamatojoties uz laboratorijas paraugos noteikto koncentrāciju.”
                     
                  
               (*1)  https://ec.europa.eu/food/safety/chemical-safety/contaminants/sampling-and-analysis”;”